b'\n_START_ARTICLE_\nFC Girondins de Bordeaux\n_START_SECTION_\n2008-2010\n_START_PARAGRAPH_\n\xc3\x8en sezonul 2008-2009 Girondins de Bordeaux a jucat \xc3\xaen UEFA Champions League \xc3\xaen grup\xc4\x83 cu Chelsea, AS Roma \xc8\x99i CFR 1907 Cluj. Acesta a fost \xc8\x99i cel mai bun sezon pentru Bordeaux \xc3\xaen Liga Campionilor UEFA. Echipa a c\xc3\xa2\xc8\x99tigat meciurile \xc3\xaempotriva lui Juventus Torino \xc8\x99i \xc3\xaempotriva lui FC Bayern M\xc3\xbcnchen \xc8\x99i s-a calificat prima din grupa sa, f\xc4\x83r\xc4\x83 a suferi vreo \xc3\xaenfr\xc3\xa2ngere. Cu victoriiile \xc3\xaempotriva lui Olympiacos Pireu \xc3\xaen optimile de final\xc4\x83 (1-0 \xc3\xaen tur \xc8\x99i 2-1 \xc3\xaen retur), Bordeaux a fost realizat o serie de \xc8\x99apte victorii consecutive, record pentru o echip\xc4\x83 francez\xc4\x83 \xc3\xaen UEFA Champions League. F\xc4\x83r\xc4\x83 c\xc4\x83pitanul Alou Diarra, care a fost indisponibil, echipa a fost eliminat\xc4\x83 de Olympique Lyonnais \xc3\xaen sferturile de final\xc4\x83, cu scorul general de trei la doi (3-1 / 0-1).\n_START_SECTION_\n2010-2013\n_START_PARAGRAPH_\nDin 2010, clubul a suferit multe schimb\xc4\x83ri semnificative: antrenorul Laurent Blanc a plecat la echipa na\xc8\x9bional\xc4\x83 de fotbal a Fran\xc8\x9bei, liderii Yoann Gourcuff \xc8\x99i Marouane Chamakh au plecat la Olympique Lyonnais \xc8\x99i Arsenal FC, respectiv. C\xc4\x83pitanul a plecat \xc3\xaen 2011 la Olympique de Marseille. Jean Tigana a fost numit antrenor, iar Michel Pavon \xe2\x80\x93 antrenor secund._NEWLINE_Clubul a trecut printr-o criz\xc4\x83, dar sosirea noului antrenor Francis Gillot \xc3\xaen 2011 a ajutat mult echipa care a jucat \xc3\xaen UEFA Europa League \xc3\xaen sezonul 2012-2013. Echipa a jucat foarte bine p\xc3\xa2n\xc4\x83 la fereastra de transferuri din iarna lui 2013, cu o calificare \xc3\xaen faza grupelor de pe prima pozi\xc8\x9bie din grupa sa, \xc3\xaenaintea lui Newcastle United FC. \xc3\x8en fereastra de transferuri de iarn\xc4\x83, clubul a pierdut trei importan\xc8\x9bi juc\xc4\x83tori: Yoan Gouffran, Jussi\xc3\xaa \xc8\x99i Matthieu Chalm\xc3\xa9, care au plecat la Newcastle United, Al Wasl FC \xc8\x99i AC Ajaccio, respectiv. \xc3\x8en acela\xc8\x99i mercato, clubul i-a luat pe Julien Faubert de la Real Madrid CF (\xc3\xaemprumutat de West Ham United FC) \xc8\x99i Diego Rol\xc3\xa1n de la Defensor SC (Uruguay), dar Diego Rol\xc3\xa1n a s-a accidentat la chiar primul meci pentru Bordeaux. Echipa a fost eliminat\xc4\x83 din UEFA Europa League \xc3\xaen optimile de final\xc4\x83, de c\xc4\x83tre S.L. Benfica \xc8\x99i a continuat s\xc4\x83 joace pe dou\xc4\x83 fronturi, doar \xc3\xaen Ligue 1 \xc8\x99i Cupa Fran\xc8\x9bei.\n_START_SECTION_\nStade Jacques-Chaban-Delmas\n_START_PARAGRAPH_\n\xc3\x8entre anii 1938-2015 echipa a jucat pe Stade Jacques-Chaban-Delmas, care are o capacitate de 34.614 locuri (32.500 \xc3\xaen configura\xc8\x9bia UEFA)._NEWLINE_Stade Jacques-Chaban-Delmas posed\xc4\x83 cel mai lung tunel pentru juc\xc4\x83tori din Europa, cu o lungime de 120 de metri. Recordul de asisten\xc8\x9b\xc4\x83 al echipei pe stadion este de 40.200 de spectatori, stabilit pe 24 aprilie 1985, \xc3\xaentr-un meci contra lui Juventus Torino. _NEWLINE_Girondins de Bordeaux a jucat ultimul s\xc4\x83u meci pe Stade Jacques-Chaban-Delmas \xc3\xaen data de 9\xc2\xa0mai\xc2\xa02015.\n_START_SECTION_\nNouveau Stade de Bordeaux\n_START_PARAGRAPH_\nNoul stadion al echipei a fost construit \xc3\xaen cartierul Lac, \xc3\xaen partea de nord a ora\xc8\x99ului Bordeaux. Cu o capacitate de 42.115 de locuri, acesta dispune de toate facilit\xc4\x83\xc8\x9bile \xc8\x99i corespunde tuturor normelor impuse de UEFA, \xc8\x99i \xc3\xaen afar\xc4\x83 de meciurile lui Girondins de Bordeaux, mai g\xc4\x83zduie\xc8\x99te concerte \xc8\x99i meciuri interna\xc8\x9bionale, \xc3\xaen particular de la Campionatul European de Fotbal 2016, care va avea loc \xc3\xaen Fran\xc8\x9ba \xc3\xaentre 10 iunie \xc8\x99i 10 iulie 2016._NEWLINE_La 23\xc2\xa0mai\xc2\xa02015, cu ocazia celei de-a 38-a \xc8\x99i ultima etap\xc4\x83 din Ligue 1 2014-2015, a avut loc meciul inaugural a noului stadion din Bordeaux, \xc3\xaen care s-au confruntat FC Girondins de Bordeaux \xc8\x99i Montpellier H\xc3\xa9rault Sport Club.'